**VÝZVA**

v znení Zmeny č. 1

**Úrad vlády Slovenskej republiky**

ako Sprostredkovateľský orgán pre Program Slovensko

(ďalej aj „poskytovateľ“)

vyhlasuje výzvu na predkladanie žiadostí o poskytnutie nenávratného finančného príspevku (ďalej aj „ŽoNFP“)

|  |  |
| --- | --- |
| **Identifikácia výzvy** | |
| **Názov výzvy** | **Výzva pre zlepšenie podmienok bývania v obciach z Atlasu rómskych komunít** |
| **Kód výzvy** | PSK-UV-009-2024-DV-EFRR |
| **Priorita** | 4P6 Aktívne začlenenie rómskych komunít |
| **Špecifický cieľ** | RSO4.3 Podpora sociálno-ekonomického začlenenia marginalizovaných komunít, domácností s nízkym príjmom a znevýhodnených skupín vrátane osôb s osobitnými potrebami prostredníctvom integrovaných akcií vrátane bývania a sociálnych služieb (EFRR) |
| **Typ akcie** | Rekonštrukcia a výstavba vyhovujúcich foriem bývania pre sociálne odkázané skupiny obyvateľstva s dôrazom na marginalizované rómske komunity (ďalej len „MRK“) |
| **Výška finančných prostriedkov určených na vyčerpanie vo výzve (zdroj EÚ)** | Výška finančných prostriedkov zo zdrojov Európskej únie (ďalej len ,,EÚ“) vyčlenených na výzvu je **44 000 000 EUR**.  Z toho je vyčlenených:  **22 000 000 EUR** – pre obce, ktoré sú zapojené v Národnom projekte Rozvojové tímy[[1]](#footnote-1) (ďalej aj „NP RT“);    **22 000 000 EUR** – pre obce, ktoré nie sú zapojené v NP RT.  Výška finančných prostriedkov určených na vyčerpanie vo výzve je indikatívna a je podľa § 14 ods. 2 zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších právnych predpisov (ďalej len "zákon o príspevkoch z fondov EÚ") formálnou náležitosťou výzvy.  Poskytovateľ je v súlade s § 14 ods. 6 zákona o príspevkoch z fondov EÚ oprávnený po zverejnení výzvy kedykoľvek zmeniť výšku finančných prostriedkov určených na vyčerpanie vo výzve. Zmenu indikatívnej výšky finančných prostriedkov určených na vyčerpanie vo výzve spolu s odôvodením tejto zmeny zverejní poskytovateľ prostredníctvom informačného monitorovacieho systému (ďalej len „ITMS“) a na webových sídlach: <https://portal.itms21.sk/>, <https://eurofondy.gov.sk/>  a na svojom webovom sídle:  [https://www.romovia.vlada.gov.sk](https://www.romovia.vlada.gov.sk/)/. |
| **Schéma štátnej pomoci / Schéma pomoci de minimis (ak relevantné)** | Neuplatňuje sa |

|  |
| --- |
| **Stručný cieľ výzvy** |
| **Cieľom výzvy** je zlepšiť podmienky bývania pre obyvateľov obcí z [Atlasu rómskych komunít 2019 alebo jeho následných ekvivalentov](https://www.romovia.vlada.gov.sk/atlas-romskych-komunit/) (ďalej aj „ARK2019“), najmä pre obyvateľov osídlení MRK prostredníctvom rekonštrukcie a výstavby vyhovujúcich foriem bývania.  V dôsledku aktivít tejto výzvy:   * sa umožní komplexný rozvoj obce a osídlenia prostredníctvom investícií z EFRR a aktivít z ESF+; * domácnostiam MRK sa zlepšia štandardy hygieny bývania. |

|  |  |
| --- | --- |
| **Časové vymedzenie výzvy** | |
| **Typ výzvy** | Otvorená |
| **Uzávierka hodnotiacich kôl výzvy** | Uzávierka 1. hodnotiaceho kola je 15. 11. 2024.  Uzávierka 2. hodnotiaceho kola je 28. 2. 2025.  Následne poskytovateľ zverejní na svojom webovom sídle [https://www.romovia.vlada.gov.sk](https://www.romovia.vlada.gov.sk/) a  [https://portal.itms21.sk/](https://portal.itms21.sk/%20) termíny uzavretia pre ďalšie hodnotiace kolá s ohľadom na počet prijatých žiadostí o NFP a zostávajúcich finančných prostriedkov určených na vyčerpanie vo výzve.  S cieľom optimalizovať proces schvaľovania žiadostí o NFP si poskytovateľ vyhradzuje právo počas trvania výzvy aktualizovať termíny uzavretia jednotlivých hodnotiacich kôl, resp. upraviť interval pre uzavretie hodnotiacich kôl. Aktualizácia hodnotiacich kôl sa nepovažuje za zmenu výzvy.  V prípade, ak termín uzavretia hodnotiaceho kola pripadne na deň pracovného pokoja[[2]](#footnote-2), považuje sa za termín uzavretia hodnotiaceho kola prvý nasledujúci pracovný deň. |
| **Dátum vyhlásenia výzvy** | 21. 10. 2024 |
| **Dátum uzavretia výzvy alebo iná skutočnosť, na ktorej základe sa výzva uzavrie** | Poskytovateľ **uzavrie** výzvu v prípade vyčerpania finančných prostriedkov určených na vyčerpanie vo výzve.  Poskytovateľ **môže výzvu uzavrieť** na základe svojho rozhodnutia  z dôvodu:   * existencie predpokladu vyčerpania finančných prostriedkov určených na vyčerpanie vo výzve[[3]](#footnote-3); * nedostatočného dopytu zo strany oprávnených žiadateľov[[4]](#footnote-4);   zabezpečenia riadnej fyzickej a/alebo finančnej implementácie Programu Slovensko[[5]](#footnote-5) (ďalej len „P SK“).  Dátum uzavretia výzvy nie je obmedzený termínmi jednotlivých hodnotiacich kôl. Dátumom uzavretia výzvy sa môže posledné hodnotiace kolo skrátiť alebo predĺžiť.  Presný dátum uzavretia výzvy, spolu s dôvodom uzavretia výzvy, poskytovateľ zverejní prostredníctvom ITMS na webovom sídle: [www.eurofondy.gov.sk](http://www.eurofondy.gov.sk) a  <https://www.romovia.vlada.gov.sk>. |

|  |  |
| --- | --- |
| **Financovanie projektu** | |
| **Miera spolufinancovania (intenzita pomoci)** | Financovanie celkových oprávnených výdavkov projektu bude realizované v súlade s pravidlami stanovenými v platnej verzii Stratégie financovania Európskeho fondu regionálneho rozvoja, Európskeho sociálneho fondu plus, Kohézneho fondu, Fondu na spravodlivú transformáciu a Európskeho námorného, rybolovného a akvakultúrneho fondu na programové obdobie 2021 –2027 v platnom znení (ďalej len „Stratégia financovania“).  Z dôvodu uplatnenia špecifického pravidla financovania podľa časti 2.1 Stratégie financovania, oprávnení žiadatelia – obce a mestá z ARK2019 sa nemusia sa podieľať na oprávnených výdavkoch projektu vlastnými zdrojmi, t. j. nenávratný finančný príspevok (ďalej len „NFP“) im bude poskytnutý vo výške 100 % celkových oprávnených výdavkov.  Financovanie rozdelené podľa regiónov:  **menej rozvinuté regióny (ďalej len „MRR“)** – všetky kraje s výnimkou Bratislavského kraja   |  |  |  | | --- | --- | --- | | Žiadateľ | Zdroj financovania | Miera spolufinancovania (%) | | obce/mestá[[6]](#footnote-6) | Zdroj EÚ (EFRR) | 85% | | Zdroj ŠR | 15% | | prijímateľ | 0% | |
| **Fond** | Európsky fond regionálneho rozvoja |

|  |  |
| --- | --- |
| **Podmienky poskytnutia príspevku** | |
| Podmienky poskytnutia príspevku (ďalej len ,,PPP“) predstavujú súbor podmienok, ktorých splnenie je nevyhnutným predpokladom na schválenie žiadosti o poskytnutie nenávratného finančného príspevku (ďalej len „ŽoNFP“). Výzva alebo tzv. Právny dokument poskytovateľa[[7]](#footnote-7) môžu určiť, že PPP sa uplatňujú aj po skončení konania o ŽoNFP, t. j. počas uzavretia a účinnosti Zmluvy o poskytnutí nenávratného finančného príspevku (ďalej len „Zmluva o poskytnutí NFP“). V takom prípade výzva alebo Právny dokument poskytovateľa určia, v akom rozsahu a akým spôsobom sa PPP uplatnia.  PPP overuje poskytovateľ v procese schvaľovania ŽoNFP (konanie o ŽoNFP podľa § 16 zákona o príspevkoch z fondov EÚ), pred zaslaním návrhu Zmluvy o poskytnutí NFP úspešnému žiadateľovi, ako aj počas platnosti a účinnosti Zmluvy o poskytnutí NFP, a to v závislosti od uplatniteľnosti PPP, ktoré musí žiadateľ/prijímateľ splniť na to, aby mu bol schválený a následne vyplatený NFP.  Ak poskytovateľ v čase medzi vydaním rozhodnutia o schválení ŽoNFP a uzavretím Zmluvy o poskytnutí NFP zistí, že niektorá z PPP nie je splnená, nepristúpi poskytovateľ k uzatvoreniu Zmluvy o poskytnutí NFP.  Ak počas trvania zmluvného vzťahu medzi poskytovateľom a prijímateľom (na základe uzavretej Zmluvy o poskytnutí NFP) dôjde k zisteniu, že niektorá z PPP nie je splnená, poskytovateľ je oprávnený vyvodiť právne dôsledky vo vzťahu k prijímateľovi v súlade s príslušnými ustanoveniami Zmluvy o poskytnutí NFP.  PPP stanovené v tejto výzve musia byť splnené bez ohľadu na skutočnosť, či ich úplné znenie je priamo uvedené v texte výzvy alebo je uvádzané, resp. bližšie popísané v dokumente/dokumentoch, na ktoré sa táto výzva odvoláva.  **Ak je niektorá z PPP relevantná iba pre niektorú z podporovaných oblastí výzvy, je táto relevantnosť uvedená v popise PPP.**  Výzva pre každú PPP uvádza jej bližšiu špecifikáciu, ako aj formu preukázania jej splnenia žiadateľom, spôsob overenia zo strany poskytovateľa ako aj moment ukončenia uplatniteľnosti PPP, vrátane požiadaviek na predloženie povinných príloh ŽoNFP. Výnimkou sú prípady, kedy poskytovateľ priamo bez súčinnosti so žiadateľom overí splnenie PPP prostredníctvom overenia údajov a informácií vo verejne dostupných registroch alebo prostredníctvom integrácií v ITMS; o tomto spôsobe overenia je žiadateľ informovaný v bližšom popise formy preukázania splnenia konkrétnej PPP vo výzve.  Pri overovaní splnenia PPP integračnou akciou prostredníctvom ITMS alebo prostredníctvom verejne dostupných registrov, poskytovateľ vyzve žiadateľa na doplnenie ŽoNFP a preukázanie splnenia PPP prostredníctvom predloženia relevantného potvrdenia o jej splnení v prípadoch:   * neúspešnej integračnej akcie[[8]](#footnote-8); * ak sa týmto overením zistí nesplnenie PPP; * ak má poskytovateľ akúkoľvek pochybnosť o splnení PPP.   Ak má poskytovateľ pochybnosti o pravdivosti alebo úplnosti ŽoNFP vzhľadom na skutočnosť, že nie je možné overiť splnenie alebo nesplnenie niektorej z PPP, poskytovateľ vyzve žiadateľa na doplnenie požadovaných náležitostí, neúplných údajov, vysvetlenie nejasností, zaslaním výzvy na doplnenie ŽoNFP. Lehota na doplnenie pre žiadateľa je min. 5 pracovných dní odo dňa doručenia výzvy na doplnenie ŽoNFP poskytovateľa. Poskytovateľ zároveň poučí žiadateľa o následkoch neodstránenia pochybností a o následkoch nedodržania určenej lehoty na doplnenie.  Poskytovateľ je oprávnený skontrolovať plnenie PPP kedykoľvek počas schvaľovania ŽoNFP priamo na mieste.  Bližšie informácie o postupe poskytovateľa v konaní o ŽoNFP sú uvedené v dokumente s názvom [**Všeobecná informácia k predkladaniu a schvaľovaniu ŽoNFP**](https://eurofondy.gov.sk/dokumenty-a-publikacie/metodicke-dokumenty/).  V nasledujúcej časti je uvedené znenie PPP a ich stručný popis.  Forma preukázania splnenia PPP zo strany žiadateľa (ak relevantné), spôsob overenia splnenia PPP zo strany poskytovateľa a overenia PPP/ukončenie uplatniteľnosti PPP sú definované v **prílohe č. 2 výzvy - Podmienky poskytnutia príspevku a spôsob overenia.** | |
| **Názov PPP** | **Stručný popis PPP** |
| **1. Právna forma a oprávnenosť žiadateľa** | Právna forma žiadateľa:   * Obec (obecný úrad), mesto (mestský úrad)   Oprávneným žiadateľom sú vybrané obce **s prítomnosťou MRK[[9]](#footnote-9)** , ktoré   * sú uvedené v ARK2019[[10]](#footnote-10) resp. kombinácii aktuálneho ARK a jeho následných ekvivalentov.   Ak je osoba konajúca v mene oprávneného žiadateľa odlišná od štatutárneho orgánu žiadateľa, musí byť riadne splnomocnená, resp. poverená na výkon predmetných úkonov. |
| **2. Podmienka splnenia kritérií pre výber projektov** | ŽoNFP musí splniť kritériá pre výber projektov, ktoré sú **prílohou č. 7A pre obce, ktoré sú zapojené v NP RT a prílohou č. 7B**  **pre obce, ktoré nie sú zapojené v NP RT.**  **Kritériá pre výber projektov** pozostávajú **z vylučujúcich kritérií podľa článku 73** Nariadenia Európskeho Parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku (ďalej len „NSU“ alebo „nariadenie o spoločných ustanoveniach“), **vecných hodnotiacich kritérií a z výberových kritérií**.  **Vylučujúce kritérium podľa článku 73 NSU č. 1:** Projekt je v súlade s Chartou základných práv EÚ, zabezpečuje a presadzuje rodovú rovnosť, nediskrimináciu a prístupnosť pre osoby so zdravotným postihnutím (článok 9 a článok 73 ods. 1 nariadenia o spoločných ustanoveniach):  Doplňujúce informácie k zneniu vylučujúceho kritéria HP:  Projekt musí byť v súlade s horizontálnymi princípmi, ktoré sú definované v čl. 9 nariadenia o spoločných ustanoveniach, s prihliadnutím na dodržiavanie zásady rovnakého zaobchádzania a aktívneho podporovania mužov a žien vo všetkých aktivitách a činnostiach, najmä ak ide o prístup k zamestnaniu, odmeňovanie a pracovný postup, odborné vzdelávanie a pracovné podmienky.  V projektoch je potrebné odstraňovať bariéry a zabraňovať všetkým formám diskriminácie, vytvárať podmienky, ktoré zohľadňujú špecifické potreby rozmanitých skupín obyvateľstva a zabezpečiť prístupnosť fyzického prostredia, dopravy, informácií a verejných služieb pre osoby so zdravotným postihnutím, v súlade s čl. 9 Dohovoru OSN o právach osôb so zdravotným postihnutím[[11]](#footnote-11).  Za účelom overenia zabezpečenia súladu projektu s čl. 9 Dohovoru OSN o právach osôb so zdravotným postihnutím sú ako odborná pomôcka pre žiadateľov pri príprave ŽoNFP[[12]](#footnote-12) k dispozícii nasledovné Checklisty – Vyhlásenie o bezbariérovej prístupnosti, spracované gestorom HP, na základe ktorých je žiadateľ schopný pre svoje vlastné potreby pred vydaním čestného vyhlásenia kvalifikovane verifikovať dosiahnutie súladu ním navrhovaného projektu s požiadavkami týkajúcimi sa plnenia HP:  1. CHECKLIST - VYHLÁSENIE O BEZBARIÉROVEJ PRÍSTUPNOSTI - BYTOVÉHO DOMU A BYTU;  2. CHECK LIST - VYHLÁSENIE O BEZBARIÉROVEJ PRÍSTUPNOSTI  RODINNÉHO TYPU BÝVANIA  Tieto checklisty[[13]](#footnote-13) sú dostupné na webovom sídle gestora HP <https://www.horizontalneprincipy.gov.sk/hp-v-novom-po-2021-2027/index.html?csrt=13762856008428084435> v časti Riadiaca dokumentácia.  **Vecné hodnotiace kritériá**  pre obce, ktoré sú zapojené v NP RT (**príloha č. 7A výzvy**):   * predstavujú vylučujúce kritériá nad rámec minimálnych požiadaviek na výber projektov podľa článku 73 NSU.   pre obce, ktoré nie sú zapojené v NP RT (**príloha č. 7B výzvy**):   * predstavujú kombináciu vylučujúcich a bodovaných hodnotiacich kritérií, pričom vylučujúce kritériá (t. j. diskvalifikačné kritériá) sú vždy posudzované ako prvé a až po ich splnení sú posudzované bodované kritériá.   **Vecné vylučujúce kritérium č. 1:** súlad projektu so strategickými a koncepčnými dokumentmi a príslušnou legislatívou EÚ a SR v hodnotenej oblasti určenej výzvou v platnom znení ku dňu predloženia ŽoNFP.  Pre všetky obce sa overuje súlad:   * so Stratégiou rovnosti, inklúzie a participácie Rómov do roku 2030 (ďalej aj ako „Stratégia Rómov do 2030") a jej Akčným plánom prioritnej oblasti Bývanie. Overuje sa súlad aj s Akčnýmplánom prioritnej oblasti Boj s protirómskym rasizmom a podpora participácie, nakoľko je prierezovým a dotýka sa všetkých prioritných oblastí Stratégie Rómov do 2030.   **Výberové kritériá** sa uplatnia iba v prípade, ak sú finančné prostriedky určené na vyčerpanie vo výzve nižšie ako súhrnná výška NFP za všetky úspešné ŽoNFP, t.j. ktoré splnili vylučujúce kritériá.  Doplňujúce informácie k výberovému kritériu:príspevok projektu k príslušnému špecifickému cieľu/opatreniu vyjadrený na základe princípu Hodnota za peniaze (ďalej len „HzP“).  V procese aplikácie výberového kritéria vstupuje do výpočtu údaju HzP hodnota merateľného ukazovateľa uvedeného v **prílohe č. 1 výzvy - Formulár ŽoNFP** **s prílohami – Podrobný rozpočet projektu, Hodnota za peniaze** a výška celkových oprávnených výdavkov („ďalej len „COV“) bez neoprávnených výdavkov stanovených v konaní o ŽoNFP.  **Pri tvorbe ŽoNFP a jej príloh žiadateľ postupuje v súlade s prílohou č. 3 výzvy - Zoznam oprávnených výdavkov.** |
| **3. Podmienka, že subjekt nesmie byť evidovaný v Systéme včasného odhaľovania rizika a vylúčenia (ďalej len „EDES“) v zmysle článku 137 nariadenia č. 2024/2509** | Subjekt (žiadateľ) nesmie byť evidovaný v Systéme včasného odhaľovania rizika a vylúčenia (EDES) v zmysle článku 137 nariadenia Európskeho parlamentu a Rady (EÚ, Euratom) 2024/2509 z 23. septembra 2024 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č.1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 2018/1046 (ďalej len „nariadenia č. 2024/2509“).  Informácia pre žiadateľov o databáze EDES je zverejnená na webovom sídle www.olaf.vlada.gov.sk:  [7833\_informacia-pre-ziadatelov-o-nenavratny-financny-prispevok.pdf (gov.sk)](https://www.olaf.vlada.gov.sk/data/files/7833_informacia-pre-ziadatelov-o-nenavratny-financny-prispevok.pdf) |
| **4. Podmienka dodržiavania zásady „nespôsobovať významnú škodu“** | Žiadateľ pri tvorbe a realizácií projektu musí spĺňať požiadavky pre zabezpečenie súladu so zásadou „nespôsobovať významnú škodu“ (DNSH) definované ako podmienky poskytnutia príspevku v **prílohe č. 8 výzvy** **-** **Podmienky súladu s DNSH.** |
| **5. Podmienka zákazu vedenia výkonu rozhodnutia voči žiadateľovi** | Voči žiadateľovi nesmie byť vykonávaná exekúcia podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov (ďalej len „Exekučný poriadok) (s výnimkou exekúcie, ktorej výkon je odložený zložením zábezpeky podľa Exekučného poriadku), ani vedený iný výkon rozhodnutia podľa osobitných predpisov, ktorého predmetom je nútený výkon povinnosti zaplatiť peňažnú sumu vo výške vymáhaného nároku, vrátane všetkých trov súvisiacich s výkonom rozhodnutia za všetky takto vykonávané exekúcie alebo iné výkony rozhodnutia vyššej ako 1 % NFP požadovaného žiadateľom v podanej ŽoNFP.  Voči žiadateľovi tiež nesmie byť vedený výkon rozhodnutia na plnenie inej povinnosti, ktorá nespočíva v zaplatení peňažnej sumy, pokiaľ táto nepeňažná povinnosť akokoľvek priamo alebo nepriamo súvisí s projektom, ktorý je predmetom podanej ŽoNFP žiadateľa.  V prípade, ak celková súhrnná výška vymáhaného nároku za všetky exekúcie[[14]](#footnote-14) alebo iné výkony rozhodnutia presiahla sumu 1 % NFP požadovaného žiadateľom v podanej ŽoNFP, je pre účely posúdenia tejto podmienky rozhodujúca skutočnosť, či dlžná suma a všetky trovy súvisiace s výkonom rozhodnutia boli uhradené[[15]](#footnote-15), resp. bola dlžná suma a výška všetkých trov exekúcie zložené do zábezpeky v celkovej výške vymáhaného nároku, na osobitný účet exekútora, zriadený na tento účel podľa Exekučného poriadku.  Výška nároku uhradenej exekúcie alebo odloženého výkonu exekúcie sa nezapočítava do celkovej výšky vymáhaného nároku 1 % zo žiadaného NFP.  Uvedená PPP sa netýka výkonu rozhodnutia voči členom riadiacich a dozorných orgánov žiadateľa, ale je relevantná vo vzťahu k subjektu žiadateľa.  Na účely tejto PPP sa za začatie vedenia výkonu rozhodnutia považuje doručenie poverenia na vykonanie exekúcie exekútorovi, resp. iná skutočnosť určujúca začiatok výkonu rozhodnutia podľa osobitného predpisu (napr. vydanie rozhodnutia o začatí daňového alebo colného exekučného konania).  V prípade exekúcie, ktorej výkon je odložený zložením zábezpeky v hodnote súhrnného vymáhaného nároku na osobitný účet exekútora zriadený na tento účel podľa Exekučného poriadku, je poskytovateľ v prípade pochybností oprávnený vyžiadať si od žiadateľa aj doklad (najmä úradný záznam) o zložení zábezpeky v hodnote súhrnného vymáhaného nároku na osobitný účet exekútora, ktorý obsahuje výšku zábezpeky a dĺžku jej trvania. |
| **6. Podmienka, že žiadateľ má schválený program rozvoja a príslušnú územnoplánovaciu dokumentáciu v súlade s ustanovením § 8 ods. 6/ § 8a ods. 7 zákona č. 539/2008 Z. z. o podpore regionálneho rozvoja** | Žiadateľ preukáže, že obec, na ktorej území sa projekt fyzicky realizuje, má v čase predloženia ŽoNFP schválený program rozvoja obce a príslušný územný plán obce v súlade s ustanovením § 8 ods. 6 / § 8a ods. 7 zákona o podpore regionálneho rozvoja[[16]](#footnote-16). |
| **7. Podmienka, že žiadateľ neukončil fyzickú realizáciu všetkých hlavných aktivít projektu pred predložením ŽoNFP** | Žiadateľ nesmie v súlade s čl. 63 ods. 6 NSU ukončiť fyzickú realizáciu všetkých hlavných aktivít projektu, t. j. plne zrealizovať všetky hlavné aktivity projektu pred predložením ŽoNFP poskytovateľovi.  Realizácia hlavnej aktivity projektu sa považuje za ukončenú v kalendárny deň, kedy žiadateľ kumulatívne splní nižšie uvedené podmienky:   * fyzicky zrealizoval hlavnú aktivitu projektu * predmet projektu bol riadne dodaný a žiadateľ ho prevzal a ak to vyplýva z charakteru plnenia, aj ho uviedol do užívania. |

|  |  |
| --- | --- |
| **8. Podmienka oprávnenosti aktivít projektu** | Hlavné aktivity projektu musia byť v súlade so základnými podmienkami P SK, ktorými sú národné koncepčné a strategické dokumenty a vo vecnom súlade s typmi akcie P SK na realizáciu ktorých je vyhlásená táto výzva.  **Typ akcie:**  Rekonštrukcia a výstavba vyhovujúcich foriem bývania pre sociálne odkázané skupiny obyvateľstva s dôrazom na MRK  (špecifický cieľ RSO4.3)  **Hlavné aktivity projektu:**  **4.3.1 Výstavba vyhovujúcich foriem bývania pre obce NP RT**  **4.3.2 Rekonštrukcia vyhovujúcich foriem bývania[[17]](#footnote-17)pre obce NP RT**  Aktivity sú oprávnené pre obce, ktoré **majú** v čase podania ŽoNFP uzatvorenú platnú a účinnú zmluvu s prijímateľom Národného projektu Rozvojové tímy (resp. jeho ďalšími fázami).  **4.3.3 Výstavba vyhovujúcich foriem bývania pre obce mimo NP RT**  **4.3.4 Rekonštrukcia vyhovujúcich foriem bývania[[18]](#footnote-18)pre obce mimo NP RT**  Aktivity sú oprávnené pre obce, ktoré **nemajú** v čase podania ŽoNFP uzatvorenú platnú a účinnú zmluvu s prijímateľom Národného projektu Rozvojové tímy (resp. jeho ďalšími fázami).  Popis podmienok, ktoré sú záväzné pre žiadateľa pri príprave žiadosti o NFP sú súčasťou **prílohy č. 10 výzvy – Zásady a podmienky sociálneho bývania**.  Pre žiadateľa/prijímateľa sú **záväzné** nasledovné časti:  1. Základné pojmy a definície  2. Asistent bývania (kherutno/kherutňi[[19]](#footnote-19)) (ďalej len „Asistent bývania“)  3. Určenie počtu podporených bytov  4. Stavebno-technické a energetické kritéria podporovaných bytov  5. Technická vybavenosť  6. Obstaranie pozemku  Ostatné časti prílohy[[20]](#footnote-20) sú záväzné pre prijímateľa pri realizácii projektu a udržateľnosti projektu alebo majú informatívny a odporúčací charakter.  **K ukončeniu realizácie hlavnej aktivity projektu musí byť uzavretých minimálne 50% platných nájomných zmlúv na podporené bytové jednotky určené pre obyvateľov MRK a zároveň musí byť uzavretých minimálne 50% platných nájomných zmlúv zo zvyšného počtu bytových jednotiek, ktoré nie sú určené pre obyvateľov MRK.**  Výstupy/výsledky, ktoré majú byť dosiahnuté realizáciou aktivít projektu musia byť kvantifikované prostredníctvom merateľných ukazovateľov (ďalej len „MU“), ktoré sú uvedené v tabuľke č. 2 v **Prílohe č. 4 výzvy - Zoznam merateľných ukazovateľov projektu a iných údajov**. Žiadateľ je povinný k hlavnej aktivite projektu priradiť všetky MU definované ako povinné k danej hlavnej aktivite v zmysle tabuľky č. 1 **Prílohy č. 4 výzvy - Zoznam merateľných ukazovateľov projektu a iných údajov**.  MU predstavuje kvantifikáciu toho, čo sa realizáciou aktivity za požadované výdavky dosiahne. V konaní o ŽoNFP sa posudzuje súlad aktivít projektu s očakávanými výstupmi a výsledkami projektu a potenciál aktivít projektu zabezpečiť splnenie cieľových hodnôt merateľných ukazovateľov. |
| **9. Podmienka oprávnenosti miesta realizácie projektu** | Žiadateľ je povinný realizovať projekt na oprávnenom mieste realizácie, ktorým je menej rozvinutý región (MRR)[[21]](#footnote-21):  NUTS II – Západné Slovensko (Trnavský, Nitriansky a Trenčiansky samosprávny kraj)  NUTS II – Stredné Slovensko (Žilinský a Banskobystrický samosprávny kraj)  NUTS II – Východné Slovensko (Prešovský a Košický samosprávny kraj). |
| **10. Súlad projektu s princípmi desegregácie, destigmatizácie a degetoizácie** | Projekt musí byť v súlade a princípmi desegregácie, destigmatizácie a degetoizácie v zmysle [Metodického výkladu pre efektívne uplatňovanie 3D princípov v Programe Slovensko](https://romovia.vlada.gov.sk/sekcia-europskych-programov/metodicky-vyklad-pre-efektivne-uplatnovanie-uplatnovanie-3d-v-psk/).  Definícia princípov ako aj podmienky, ktoré musí projekt spĺňať, aby bol v súlade s princípmi desegregácie, destigmatizácie a degetoizácie a aby bola ŽoNFP v rámci administratívneho overovania vyhodnotená kladne, sú uvedené v **prílohe** **č. 6 výzvy -** **Podmienky súladu projektu s princípmi 3D.** |
|  |  |
| **11. Podmienka mať povolenie na realizáciu aktivít projektu** | Žiadateľ je povinný disponovať právoplatným povolením na realizáciu projektu, vydaným príslušným povoľovacím orgánom (príslušné rozhodnutie podľa stavebného zákona[[22]](#footnote-22) ), resp. iným povolením/vyjadrením v súlade s platnou právnou úpravou (napr. platné oznámenie k ohláseniu drobnej stavby), vrátane príslušnej projektovej dokumentácie.  Predložená projektová dokumentácia musí byť úplná a totožná s projektovou dokumentáciou, ktorá bola predmetom povoľovacieho konania a bola v tomto konaní overená. |
| **12. Podmienka súladu s pravidlami EÚ o štátnej pomoci** | Žiadateľ musí spĺňať podmienky preukázateľnosti lokálneho charakteru a miestneho účinku v zmysle pravidiel EÚ o štátnej pomoci[[23]](#footnote-23), ktoré sú uvedené v **prílohe č. 9 výzvy – Test lokálneho charakteru.**  NFP sa poskytuje v geograficky obmedzenej oblasti v rámci SR s preukázateľným lokálnym charakterom a miestnym účinkom. Služba sociálneho nájomného bývania je určená pre obyvateľov MRK a miestnych obyvateľov s trvalým pobytom v katastrálnom území žiadateľa.  Otázky v teste lokálneho charakteru majú vylučujúci charakter alebo informatívny charakter. Bližšie vysvetlenie obsahuje **príloha č. 10 výzvy - Zásady a podmienky sociálneho bývania,** časť 15.  Uvedené podmienky v teste lokálneho charakteru musia byť následne dodržané aj počas realizácie a udržateľnosti projektu. |
| **13. Podmienka minimálnej výšky príspevku** | Minimálna výška príspevku (celkové oprávnené výdavky) na žiadateľa na projekt nesmie byť nižšia ako 100 000 EUR. |

|  |  |
| --- | --- |
| **Ďalšie skutočnosti týkajúce sa poskytovania NFP** | |
| Ďalšie skutočnosti týkajúce sa poskytovania príspevku nemajú charakter PPP. Vyjadrujú súbor podmienok, ktoré sú uvedené už vo výzve, ale ktoré sa budú overovať zo strany poskytovateľa až po skončení konania o ŽoNFP v predzmluvnom režime (pred uzatvorením Zmluvy o poskytnutí NFP) a/alebo počas trvania Zmluvy o poskytnutí NFP (po nadobudnutí účinnosti Zmluvy o poskytnutí NFP a/alebo počas obdobia udržateľnosti projektu).  Vzor Zmluvy o poskytnutí NFP je súčasťou dokumentácie k výzve zverejnenej v ITMS a na webovom sídle [www.eurofondy.gov.sk](http://www.eurofondy.gov.sk/) a [www.romovia.vlada.gov.sk](https://www.romovia.vlada.gov.sk/). | |
| **1. Oprávnenosť výdavkov** | Výdavky projektu oprávnené na financovanie musia byť preukázateľne oprávnené na financovanie z P SK, to znamená, že musia byť v súlade s podmienkami oprávnenosti podrobne definovanými v platnej verzii dokumentu [**Príručka k oprávnenosti výdavkov**](https://eurofondy.gov.sk/dokumenty-a-publikacie/metodicke-dokumenty/), ktorá je zverejnená na webovom sídle [www.eurofondy.gov.sk](http://www.eurofondy.gov.sk) v časti Dokumenty.  Podmienky oprávnenosti výdavkov pre túto výzvu sú definované v **prílohe č. 3 výzvy -** **Zoznam oprávnených výdavkov.**  Vo výzve sa aplikuje **reálne vykazovanie priamych výdavkov a zjednodušené vykazovanie nepriamych výdavkov** formou paušálnej sadzby podľa článku 54 písm. a) NSU. Paušálna sadzba je na nepriame výdavky stanovená do výšky **7 %** podľa výšky oprávnených priamych výdavkov.  Časová oprávnenosť výdavkov, ktorá je uvedená v Príručke k oprávnenosti výdavkov musí byť dodržaná.  Dĺžka realizácie stavebných prác môže byť max. 24 mesiacov[[24]](#footnote-24). |
| **2. Podmienka poskytovania sprievodnej sociálnej služby** | Žiadateľ/prijímateľ je **povinný** zabezpečiť poskytovanie sprievodnej sociálnej služby prostredníctvom asistenta bývania **do 31.12.2029.**  Pozíciu asistenta bývania môže vykonávať:   * pracovník v oblasti sociálnych služieb, ktorý už je zamestnancom žiadateľa/prijímateľa; * asistent bývania, ktorého prijímateľ zamestná na základe podmienok tejto výzvy; * asistent bývania obstaraný dodávateľským spôsobom.   Žiadateľ/prijímateľ je **povinný zamestnať**, resp. určiť asistenta bývania alebo ho obstarať dodávateľským spôsobom **najskôr v deň začatia stavebných prác, najneskôr však v deň ukončenia stavebných prác[[25]](#footnote-25)** na stavbu podporenú v tejto výzve**.** Pre projekty, ktoré **k 30.6.2029** nemajú ukončené stavebné práce na stavbu podporenú v tejto výzve, platí povinnosť zamestnať, resp. určiť asistenta bývania alebo ho obstarať dodávateľským spôsobom najneskôr k termínu 1.7.2029[[26]](#footnote-26).  Podrobný popis činností asistenta bývania je uvedený v **prílohe č. 10 výzvy, časť 2 – Zásady a podmienky sociálneho bývania.** |
| **3. Podmienka, že žiadateľ má vysporiadané podlžnosti voči štátu** | Žiadateľ nesmie mať nedoplatky v sume vyššej ako 40 EUR:   * na daniach, vedených miestne príslušným daňovým úradom * na zdravotnom poistení * na sociálnom poistení.   Podmienka bude overovaná zo strany poskytovateľa pred uzatvorením Zmluvy o poskytnutí NFP prostredníctvom verejne dostupných registrov:  <https://www.financnasprava.sk/sk/elektronicke-sluzby/verejne-sluzby/zoznamy/detail/_f4211cf3-eb6d-4b43-928e-a62800e27a3a>)  <https://www.vszp.sk/platitelia/platenie-poistneho/zoznam-dlznikov.html>; <http://www.dovera.sk/overenia/dlznici/zoznam-dlznikov>; <https://www.union.sk/zoznam-dlznikov>;  <http://www.socpoist.sk/zoznam-dlznikov-emw/487s>;  a/alebo prostredníctvom informačného systému verejnej správy <https://oversi.gov.sk> .  Podmienku je potrebné splniť pred uzatvorením Zmluvy o poskytnutí NFP. |
| **4. Realizácia verejného obstarávania** | Žiadateľ/prijímateľ je povinný zrealizovať verejné obstarávanie/obstarávanie (ďalej len „VO“) na všetky zákazky v súlade s/so:   * zákonom č. 343/2015 Z. z. z o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO“) a * [Príručkou k procesu a kontrole verejného obstarávania/obstarávania](https://eurofondy.gov.sk/dokumenty-a-publikacie/metodicke-dokumenty/), zverejnenou [TU](https://eurofondy.gov.sk/dokumenty-a-publikacie/metodicke-dokumenty/metodicke-dokumenty-cko/).   V zmysle podmienok Zmluvy o poskytnutí NFP je žiadateľ/prijímateľ povinný začať verejné obstarávanie/obstarávanie na výber dodávateľa najneskôr **do 3 mesiacov od nadobudnutia účinnosti** Zmluvy o poskytnutí NFP alebo v predĺženej lehote po akceptovaní zmeny zo strany poskytovateľa.  Podmienka bude overovaná zo strany poskytovateľa po nadobudnutí účinnosti Zmluvy o poskytnutí NFP. |
| **5. Udržateľnosť projektu** | V zmysle podmienok Zmluvy o poskytnutí NFP, cieľom realizácie hlavnej aktivity, resp. každej z hlavných aktivít je dosiahnutie cieľových hodnôt relevantných MU definovaných v **prílohe č. 4 výzvy - Zoznam merateľných ukazovateľov projektu a Iných údajov**[[27]](#footnote-27), a to podľa času plnenia MU buď k dátumu ukončenia realizácie hlavných aktivít projektu alebo po ukončení realizácie hlavných aktivít projektu a ich následné udržanie počas stanoveného obdobia (obdobia udržateľnosti projektu) ako aj dodržanie ostatných podmienok vyplývajúcich z čl. 65 NSU. **Obdobie udržateľnosti** projektu sa začína v kalendárny deň, ktorý bezprostredne nasleduje po kalendárnom dni, v ktorom došlo k finančnému ukončeniu projektu a trvá **5 rokov**.  Počas obdobia udržateľnosti bude prijímateľ realizovať opatrenia smerujúce k naplneniu účelu, na ktorý bol projekt realizovaný v súlade so schválenou ŽoNFP.  Podmienka bude overovaná zo strany poskytovateľa počas obdobia udržateľnosti projektu najmä prostredníctvom monitorovacích správ a kontrolou na mieste.  Zmluvou o poskytnutí NFP bude žiadateľ v postavení prijímateľa zároveň zaviazaný zabezpečiť **zachovanie charakteru využitia stavebne podporených nehnuteľností na účely sociálneho bývania** v zmysle tretej časti zákona o dotáciách na rozvoj bývania[[28]](#footnote-28), a to minimálne po dobu **10 rokov od ukončenia obdobia udržateľnosti**, pokiaľ Zmluva o poskytnutí NFP neustanoví inak.  Táto podmienka bude overovaná ako dodržanie zmluvnej povinnosti prijímateľa. |
| **6. Vysporiadanie majetkovo-právnych vzťahov** | Žiadateľ/prijímateľ musí mať vysporiadané majetkovo-právne vzťahy ku všetkým veciam (hnuteľným a nehnuteľným), na ktorých dochádza k realizácii projektu.  Veci (hnuteľné a nehnuteľné), ktoré majú byť zhodnotené z NFP, musia byť vo výlučnom vlastníctve žiadateľa/prijímateľa (s výnimkou pozemku, na ktorom je umiestnená stavba) alebo žiadateľ/prijímateľ musí mať k predmetným nehnuteľnostiam a hnuteľným veciam iné právo (napr. dlhodobý prenájom), na základe ktorého je oprávnený užívať všetky hnuteľné a nehnuteľné veci, na ktorých (prostredníctvom ktorých) má byť projekt realizovaný.  Túto skutočnosť musí žiadateľ/prijímateľ spĺňať počas realizácie projektu, počas obdobia udržateľnosti projektu a minimálne po dobu 10 rokov od ukončenia obdobia udržateľnosti projektu.  Na majetku hnuteľnom/nehnuteľnom, ktorý má byť stavebne zhodnotený alebo nadobudnutý z prostriedkov NFP alebo jeho časti, nesmie viaznuť ani byť zriadené záložné právo v čase pred podaním ŽoNFP do uzavretia Zmluvy o poskytnutí NFP, s výnimkou už zriadeného záložného práva v prospech Štátneho fondu rozvoja bývania v zmysle zákona č. 150/2013 Z. z. o Štátnom fonde rozvoja bývania v znení neskorších predpisov a s výnimkou už zriadeného záložného práva v prospech Ministerstva dopravy Slovenskej republiky v zmysle zákona č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov.  Po uzavretí Zmluvy o poskytnutí NFP je možné zriadiť záložné právo v prospech tretej osoby iba so súhlasom poskytovateľa spôsobom uvedeným v Zmluve o poskytnutí NFP.  Spôsob preukázania majetkovo-právnych vzťahov je uvedený v **prílohe č. 11 výzvy - Preukázanie majetkovo-právnych vzťahov.**  Táto skutočnosť bude overovaná zo strany poskytovateľa pred uzatvorením Zmluvy o poskytnutí NFP, po nadobudnutí účinnosti Zmluvy o poskytnutí NFP a počas obdobia udržateľnosti projektu najmä prostredníctvom monitorovacích správ a kontrolou na mieste. |
| **7. Žiadateľ/ prijímateľ nie je podnikom v ťažkostiach** | Prijímateľom nemôže byť podnik v ťažkostiach v súlade s čl. 7 ods. 1 písm. d) nariadenia 1058/2021 o EFRR a KF.  V zmysle Metodického usmernenia k posudzovaniu podniku v ťažkostiach verzia 1 s účinnosťou od 12.4.2024 sa obec/mesto považuje za podnik v  ťažkostiach, ak je v nútenej správe podľa zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov“.  Táto skutočnosť bude overovaná zo strany poskytovateľa pred uzatvorením Zmluvy o poskytnutí NFP a po nadobudnutí účinnosti Zmluvy o poskytnutí NFP. |
| **8. Dodržiavanie zásady „nespôsobovať významnú škodu“** | Za účelom splnenia uplatňovania zásady nespôsobovať významnú škodu žiadateľ/prijímateľ musí spĺňať požiadavky definované ako ďalšie skutočnosti v **prílohe č. 8 výzvy** - **Podmienky súladu s DNSH**. |
| **9. Súlad s horizontálnymi princípmi** | Projekt musí byť v súlade s horizontálnymi princípmi, ktoré sú definované v čl. 9 nariadenia o spoločných ustanoveniach[[29]](#footnote-29), s prihliadnutím na dodržiavanie zásady rovnakého zaobchádzania a aktívneho podporovania mužov a žien vo všetkých aktivitách a činnostiach, najmä ak ide o prístup k zamestnaniu, odmeňovanie a pracovný postup, odborné vzdelávanie a pracovné podmienky.  V projektoch je potrebné odstraňovať bariéry a zabraňovať všetkým formám  diskriminácie, vytvárať podmienky, ktoré zohľadňujú špecifické potreby rozmanitých skupín obyvateľstva a zabezpečiť prístupnosť fyzického prostredia, dopravy, informácií a verejných služieb pre osoby so zdravotným postihnutím, v súlade s čl. 9 Dohovoru OSN o právach osôb so zdravotným postihnutím[[30]](#footnote-30).  Gestor HP upozorňuje žiadateľa, že plnenie súladu projektu s HP môže byť predmetom finančnej kontroly v implementácii projektu, ktorej právny základ vychádza z platnej a účinnej zmluvy o poskytnutí NFP.  Čas plnenia/overenia:  V čase realizácie projektu na základe zmluvy o poskytnutí NFP až do skončenia doby udržateľnosti projektu (ak relevantné) v zmysle čl. 65 nariadenia o spoločných ustanoveniach. |
| **10. Uplatnenie sociálneho aspektu vo verejnom obstarávaní** | Žiadateľ/prijímateľ v priebehu realizácie projektu uplatní sociálny aspekt vo VO.  Pri realizácii VO stavebných prác je žiadateľ/prijímateľ povinný postupovať podľa § 42 ods. 12 zákona o VO.  V zmysle uvedeného ustanovenia zákona o VO je verejný obstarávateľ oprávnený určiť pri zadávaní verejného obstarávania osobitné podmienky plnenia zmluvy týkajúce sa sociálnych hľadísk za predpokladu, že tieto podmienky sú uvedené v oznámení o vyhlásení verejného obstarávania alebo v súťažných podkladoch.  Žiadateľ/prijímateľ v pozícii verejného obstarávateľa stavebných prác povinne uplatní osobitné podmienky plnenia zmluvy týkajúce sa sociálnych hľadísk vo vzťahu k ľuďom znevýhodneným na trhu práce kvôli príslušnosti k MRK.  V zmysle uvedeného ustanovenia zákona o VO je žiadateľ/prijímateľ povinný uviesť do Oznámenia o vyhlásení verejného obstarávania, resp. do Výzvy na predkladanie ponúk v časti „Doplňujúce informácie“ a do Súťažných podkladov v časti „Zmluva o dielo“ informácie o aplikácii sociálneho aspektu vo verejnom obstarávaní, a to určením osobitnej podmienky plnenia zmluvy vo forme povinnosti zhotoviteľa zamestnať v rámci realizácie predmetu zákazky nezamestnané osoby z prostredia MRK, s dôrazom na dlhodobo nezamestnané osoby z prostredia MRK vo vzťahu k hodnote zákazky nasledovne:   1. ak bude hodnota zákazky viac ako 200 000 EUR a zároveň menej ako 2 000 000 EUR vrátane, zhotoviteľ zamestná minimálne dve nezamestnané osoby z prostredia MRK, s dôrazom na dlhodobo nezamestnané osoby z prostredia MRK; 2. ak bude hodnota zákazky viac ako 2 000 000 EUR a zároveň menej ako 4 000 000 EUR vrátane, zhotoviteľ zamestná minimálne štyri nezamestnané osoby z prostredia MRK, s dôrazom na dlhodobo nezamestnané osoby z prostredia MRK; 3. ak bude hodnota zákazky viac ako 4 000 000 EUR, zhotoviteľ zamestná minimálne šesť nezamestnaných osôb z prostredia MRK, s dôrazom na dlhodobo nezamestnané osoby z prostredia MRK.   **Prijímateľ zmluvne zaviaže úspešného uchádzača v právnom postavení dodávateľa stavebných prác povinnosťou zamestnať osoby podľa podmienok vymedzených v bodoch 1. až 3. do 30 kalendárnych dní od začiatku stavebných prác.**  Vyžadovaná je forma pracovného pomeru podľa zákonníka práce[[31]](#footnote-31) (nie formou dohody o prácach vykonávaných mimo pracovného pomeru). Ak nastane ukončenie pracovného pomeru zo strany zamestnanca, alebo zamestnávateľa a ukončenie pracovného pomeru by znamenalo zníženie pod minimálnu hranicu zamestnaných osôb podľa podmienok vymedzených v bodoch 1. až 3., dodávateľ stavebných prác uvoľnené pracovné miesto obsadí do 30 kalendárnych dní od ukončenia tohto pracovného pomeru. Sociálny aspekt sa pre všetky jeho alternatívy uvedené v bodoch 1. až 3. uplatní počas celej doby realizácie stavebných prác.  Prijímateľ je povinný zabezpečiť splnenie povinnosti zhotoviteľa zamestnať nezamestnané osoby z prostredia MRK, s dôrazom na dlhodobo nezamestnané osoby MRK v rozsahu uvedenom v bodoch 1. až 3., zmluvnou pokutou.  SO upozorňuje žiadateľov, že konečnú zodpovednosť za súlad dokumentácie VO s legislatívou SR, resp. nariadeniami EÚ, nesie žiadateľ/prijímateľ.  Na účely tejto výzvy sa za nezamestnanú osobu z prostredia MRK považuje osoba, ktorá bola za posledných 24 kalendárnych mesiacov nezamestnaná aspoň 60 kalendárnych dní.  **Upozornenie:**  Povinnosť uplatnenia sociálneho aspektu vo VO podľa § 42 ods. 12 zákona o VO sa nevzťahuje na zákazky s hodnotou zákazky do 200 000 EUR vrátane.  V prípade, ak nedôjde k zamestnaniu osôb podľa podmienok vymedzených v bodoch 1. až 3. tejto časti výzvy, SO voči žiadateľovi/ prijímateľovi uplatní zmluvnú pokutu v zmysle podmienok stanovených zmluvou o poskytnutí NFP. Z tohto dôvodu SO odporúča zabezpečiť splnenie povinnosti dodávateľa stavebných prác zamestnať osoby z prostredia MRK vymedzené podľa podmienok uvedených v bodoch 1. až 3., zmluvnou pokutou vo výške celkovej ceny práce osoby s minimálnou mzdou za každý neodpracovaný kalendárny mesiac za túto osobu, teda vo výške zmluvnej pokuty, ktorú si v prípade porušenia tejto povinnosti uplatní voči žiadateľovi/prijímateľovi SO .  Podmienka bude overovaná zo strany poskytovateľa po nadobudnutí účinnosti Zmluvy o poskytnutí NFP. |
| **11. Podmienka plnenia merateľných ukazovateľov** | Merateľné ukazovatele výstupu/výsledku sú ukazovatele výkonnosti, prostredníctvom ktorých sa meria, do akej miery sa plní cieľ projektu.  Na základe zmluvy o poskytnutí NFP bude prijímateľ povinný dosiahnuť cieľové hodnoty merateľných ukazovateľov, a to podľa času plnenia merateľného ukazovateľa buď k dátumu ukončenia realizácie hlavných aktivít alebo po ukončení realizácie hlavných aktivít a následne ich udržať počas obdobia udržateľnosti.  Podmienky plnenia merateľných ukazovateľov výsledku/výstupu a následky spojené s neplnením merateľných ukazovateľov sú uvedené v  zmluve o poskytnutí NFP (najmä čl. 2 ods. 2.2 zmluvy, čl. 16 a čl. 18 prílohy č. 1 zmluvy) a v **Prílohe č. 4 výzvy - Zoznam merateľných ukazovateľov projektu a iných údajov.**  Čas plnenia/overenia:  Podmienka bude overovaná zo strany poskytovateľa po nadobudnutí účinnosti Zmluvy o poskytnutí NFP a je potrebné ju plniť počas realizácie projektu až do skončenia doby udržateľnosti projektu v zmysle čl. 65 NSU. |

|  |  |
| --- | --- |
| **Informácie k spôsobu predloženia ŽoNFP** | |
| **Spôsob podania ŽoNFP** | Žiadateľ predkladá formulár ŽoNFP a všetky prílohy elektronicky prostredníctvom ITMS a zároveň predkladá formulár ŽoNFP (po jeho odoslaní spolu s prílohami prostredníctvom ITMS) písomne prostredníctvom e-schránky[[32]](#footnote-32), pričom formulár ŽoNFP musí byť podpísaný kvalifikovaným elektronickým podpisom alebo kvalifikovaným elektronickým podpisom s mandátnym certifikátom.  V prípade, ak z technických dôvodov nie je žiadateľ objektívne schopný predložiť formulár ŽoNFP prostredníctvom e-schránky a tieto technické dôvody trvajú po takú dobu, že by mohlo dôjsť k uplynutiu termínu uzavretia výzvy, môže žiadateľ formulár ŽoNFP predložiť v listinnej podobe. Žiadateľ je povinný preukázať dôvody predloženia ŽoNFP  v listinnej podobe pri predložení ŽoNFP.  Dokumentácia predkladaná v listinnej podobe sa predkladá **v** **jednom originálnom vyhotovení a jednej kópii.**  ŽoNFP musí byť, podľa § 16 ods. 4 zákona o príspevkoch z fondov EÚ, doručená riadne a včas.  Informácie k vypracovaniu a predloženiu ŽoNFP a podmienky doručenia ŽoNFP sú uvedené v rámci kapitoly 3.1 Vypracovanie žiadosti *o poskytnutie NFP*, kapitoly 3.2 *Predloženie žiadosti o poskytnutie NFP* a jej príloh a kapitoly 3.3 *Podmienky doručenia ŽoNFP* v rámci dokumentu s názvom [**Všeobecná informácia k predkladaniu a  schvaľovaniu ŽoNFP**](https://eurofondy.gov.sk/dokumenty-a-publikacie/metodicke-dokumenty/), ktorá je zverejnená na webovom sídle <https://eurofondy.gov.sk/>.  V prípade, ak na základe overenia splnenia podmienok doručenia ŽoNFP a jej príloh, vzniknú pochybnosti o predložení ŽoNFP riadne a včas, poskytovateľ oznámi tieto pochybnosti žiadateľovi a vyzve ho, aby sa k nim v lehote **min.** **5 pracovných dní** vyjadril alebo pochybenia odstránil.  Ďalej poskytovateľ postupuje podľa kapitoly 4. *Schvaľovanie žiadosti* dokumentu [**Všeobecná informácia k predkladaniu a schvaľovaniu ŽoNFP**](https://eurofondy.gov.sk/dokumenty-a-publikacie/metodicke-dokumenty/), ktorá je zverejnená na webovom sídle <https://eurofondy.gov.sk/>. |
| **Miesto pre podanie ŽoNFP** | Žiadateľ predkladá ŽoNFP v elektronickej podobe prostredníctvom:   * **e-schránky ÚV SR** zriadenej v rámci Ústredného portálu verejnej správy na adrese [www.slovensko.sk](http://www.slovensko.sk) (identifikácia schránky: UV SR, IČO: 00151513, číslo schránky: E0000000005) alebo priamo z prostredia ITMS.   Za účelom upresnenia je potrebné na konci predmetu elektronickej správy doplniť pomlčku a výraz „SO MRK“ .  V prípade, ak žiadateľ predkladá formulár ŽoNFP v listinnej podobe je možné doručiť formulár ŽoNFP na adresu poskytovateľa jedným z  nasledovných spôsobov:   * v listinnej podobe **poštou** alebo **kuriérskou službou** na adresu:   Úrad vlády SR  sekcia európskych programov  Námestie slobody 1  813 70 Bratislava   * **osobne** v pracovných dňoch Pondelok - Piatok: 8:00 - 15:00 (obedňajšia prestávka: 11:45 - 12:15) na podateľňu Úradu vlády SR, Námestie slobody 1, 813 70 Bratislava. |

|  |
| --- |
| **Predpokladaná lehota na vydanie rozhodnutia v konaní o ŽoNFP** |
| Žiadateľ je o výsledku konania o ŽoNFP informovaný rozhodnutím poskytovateľa o schválení žiadosti o NFP, rozhodnutím o neschválení žiadosti o NFP alebo rozhodnutím o zastavení konania o ŽoNFP.  Rozhodnutie o schválení ŽoNFP obsahuje prílohy, ktoré upravujú práva o povinnosti prijímateľa a poskytovateľa pri poskytovaní príspevku. Formulár rozhodnutia o schválení ŽoNFP je zverejnený v ITMS.  Poskytovateľ zabezpečí vydanie rozhodnutia o žiadosti najneskôr v termíne **do 70 pracovných dní** od uzávierky príslušného hodnotiaceho kola v rámci ktorého bola ŽoNFP doručená poskytovateľovi. Lehota začína plynúť pracovným dňom nasledujúcim po termíne uzavretia príslušného hodnotiaceho kola..  Do lehoty na vydanie rozhodnutia sa nezapočítava lehota potrebná na predloženie chýbajúcich náležitostí zo strany žiadateľa (t. j. lehota na vydanie rozhodnutia sa prerušuje dňom zaslania výzvy na doplnenie chýbajúcich náležitostí a začína plynúť dňom doručenia náležitostí poskytovateľovi).  V prípade relevantnosti sa do lehoty na vydanie rozhodnutia o ŽoNFP ďalej nezapočítava lehota na overenie PPP Dodržiavanie zásady „nespôsobovať významnú škodu“ zo strany koordinátora tejto zásady.  Poskytovateľ si vyhradzuje právo na predĺženie lehoty na vydanie rozhodnutia o ŽoNFP v prípade nepredvídaných okolností na strane poskytovateľa, prípadne iných okolností ovplyvnených externými faktormi, na základe ktorých nie je možné ukončiť schvaľovanie ŽoNFP do 70 pracovných dní. Informáciu  o predĺžení lehoty na vydanie rozhodnutia o ŽoNFP poskytovateľ zverejní na svojom webovom sídle a v ITMS. V prípade, ak poskytovateľ nevydá rozhodnutie o ŽoNFP do tohto termínu, bude informovať žiadateľa o dôvodoch nedodržania termínu, ako aj o novom predpokladanom termíne vydania rozhodnutia o ŽoNFP, prostredníctvom zverejnenia oznamu na webovom sídle poskytovateľa a v ITMS a zároveň zašle predmetnú informáciu na kontaktné e-mailové adresy uvedené v ŽoNFP. Pri nedodržaní oznámeného predpokladaného termínu poskytovateľ opakovane zabezpečí informovanie žiadateľov za rovnakých podmienok.  Informácie o postupe poskytovateľa v procese schvaľovania ŽoNFP sú uvedené v kapitole 4. Schvaľovanie žiadosti o NFP v dokumente [**Všeobecná informácia k predkladaniu a schvaľovaniu ŽoNFP**](https://eurofondy.gov.sk/dokumenty-a-publikacie/metodicke-dokumenty/). |

|  |  |
| --- | --- |
| **Ďalšie formálne náležitosti** | |
| **Využitie zásobníka projektov** | V súlade s § 18 zákona o príspevkoch z fondov EÚ (Konanie o zmene rozhodnutia o neschválení žiadosti) je poskytovateľ oprávnený využiť tzv. zásobník projektov, t. j. zmeniť rozhodnutie o neschválení ŽoNFP a rozhodnúť o schválení ŽoNFP za predpokladu, že budú splnené všetky nasledovné podmienky:  a) rozhodnutie o neschválení ŽoNFP bolo vydané len z dôvodu nedostatku finančných prostriedkov určených vo výzve a dôvod neschválenia bol explicitne uvedený v rozhodnutí o neschválení ŽoNFP,  b) poskytovateľ disponuje dostatočnými finančnými prostriedkami určenými na zabezpečenie financovania projektu, ktorý je predmetom ŽoNFP a nedochádza k porušeniu režimu flexibility,  c) žiadateľ preukázateľne spĺňa PPP určené vo výzve – overenie PPP je predpokladom zmeny rozhodnutia o neschválení ŽoNFP,  d) žiadateľ so zmenou rozhodnutia súhlasí – nakoľko od vydania rozhodnutia mohol uplynúť dlhší čas a žiadateľ nemusí mať už záujem na schválení ŽoNFP, je podmienkou zmeny rozhodnutia aj súhlas žiadateľa so zmenou rozhodnutia.  Konanie sa začína z vlastného podnetu poskytovateľa. O začatí konania poskytovateľ písomne informuje žiadateľa. V rozsahu v akom je to potrebné na účel overenia skutočností podľa písm. c) a d), požiada poskytovateľ žiadateľa o ich preukázanie, určí žiadateľovi primeranú lehotu a poučí ho o zastavení konania, ak nepreukáže skutočnosti, že naďalej spĺňa PPP, nesúhlasí so zmenou rozhodnutia alebo nedodrží určenú lehotu.  Poskytovateľ je pri rozhodovaní o zmene rozhodnutia o neschválení na rozhodnutie o schválení ŽoNFP viazaný poradím ŽoNFP, ktoré bolo určené na základe aplikácie kritérií pre výber projektov v konaní o ŽoNFP, pričom najprv koná o ŽoNFP, ktorá dosiahla najvyššie umiestnenie spomedzi ŽoNFP, ktoré nebolo možné schváliť z dôvodu nedostatku finančných prostriedkov určených vo výzve.  Využitie zásobníka projektov je na výlučnom rozhodnutí poskytovateľa a aj v prípade uvoľnenia dostatočných finančných prostriedkov nie je poskytovateľ povinný zmeniť rozhodnutie podľa predchádzajúceho odseku a môže rozhodnúť o využití disponibilných finančných prostriedkov iným spôsobom (napr. vyhlásiť novú výzvu).  Aplikácia zásobníka projektov je možná na rozhodnutia o neschválení vydané v rámci niekoľkých ostatných posudzovaných období výzvy. Poskytovateľ postupuje pri aplikácii zásobníka postupne, a to od toho posudzovaného časového obdobia výzvy, v ktorom ako v prvom došlo k neschváleniu ŽoNFP z dôvodu vyčerpania finančných prostriedkov na výzvu až po posledné posudzované časové obdobie. |
| **Vykazovanie ďalších údajov** | Po nadobudnutí právoplatnosti Zmluvy o poskytnutí NFP bude žiadateľ ako prijímateľ vykazovať ďalšie monitorovacie údaje, ktoré sa budú sledovať počas celej realizácie projektu. V priebehu implementácie projektu môže byť rozsah ďalších údajov upravený (rozšírený, resp. zúžený) a poskytovanie týchto údajov bude prebiehať v súlade s podmienkami dohodnutými v Zmluve o poskytnutí NFP.  **Iné údaje** projektu sú ďalšie údaje, resp. parametre (odlišné od MU) monitorované v ITMS na úrovni podporených projektov. Medzi Iné údaje patria aj štatistické údaje prierezového charakteru, ktorých jednotné vykazovanie na úrovni P SK je dôležité z pohľadu, či sú sledované na úrovni všetkých alebo jednoznačne určených projektov a bez ohľadu na ich zdroj (t. j. nemusí ísť priamo o údaje získavané prijímateľom, ale môže ísť o údaje získavané z iných zdrojov, napr. Štatistický úrad, Sociálna poisťovňa a pod., ktoré sú vykazované prijímateľom). Zoznam Iných údajov a spôsob ich vykazovania je súčasťou **prílohy č. 4 výzvy -** **Zoznam merateľných ukazovateľov projektu a Iných údajov**. |
| **Informácia o  pravidlách štátnej pomoci** | Oprávnené aktivity tak, ako sú stanovené touto výzvou, **nie sú poskytovaním štátnej pomoci** a teda vo vzťahu k oprávneným aktivitám sa neuplatňujú pravidlá štátnej pomoci.  Ak žiadateľ/prijímateľ uvedené pravidlo poruší a nezachová striktne charakter svojho projektu, ktorý svojimi aktivitami nepredstavuje štátnu pomoc, nesie za svoje konanie plnú právnu zodpovednosť v súvislosti s porušením pravidiel týkajúcich sa štátnej pomoci.  Žiadateľ/prijímateľ zároveň berie na vedomie, že rovnaké právne následky nastanú aj v prípade, ak v rámci jeho projektu dôjde k poskytnutiu tzv. nepriamej štátnej pomoci alebo k poskytnutiu inej formy výhody, ktorá na základe Zmluvy o fungovaní EÚ znamená porušenie pravidiel týkajúcich sa štátnej pomoci.  Žiadateľ/prijímateľ si je zároveň vedomý, že štátnou pomocou sa v tejto súvislosti rozumie každá pomoc v akejkoľvek forme, ktorú poskytuje na podnikanie alebo v súvislosti s ním poskytovateľ priamo alebo nepriamo z prostriedkov štátneho rozpočtu, zo svojho rozpočtu alebo z vlastných zdrojov podniku, pričom však nezáleží na právnej forme žiadateľa/prijímateľa a spôsobe jeho financovania. |
| **Spôsob financovania** | Spôsob financovania sa stanovuje v súlade s [**Príručkou k finančnému riadeniu fondov EÚ na programové obdobie 2021-2027**](https://www.mfsr.sk/sk/financne-vztahy-eu/povstupove-fondy-eu/programove-obdobie-2021-2027/prirucka-k-financnemu-riadeniu-fondov-eu-programove-obdobie-2021-2027/novy-podadresar/), ktorá je zverejnená na [www.finance.gov.sk](http://www.finance.gov.sk) v časti *Povstupové fondy - Programové obdobie 2021-2027* nasledovne:   * predfinancovanie * refundácia, * zálohové platby, * kombinácia systému zálohových platieb, predfinancovania a refundácie.   **Forma financovania: 01 nenávratný grant (NFP)**  Táto skutočnosť nie je predmetom preukázania splnenia zo strany žiadateľa pri predložení ŽoNFP.  Konkrétny spôsob financovania projektu bude upravený v Zmluve o poskytnutí NFP. |
| **Zverejňovanie informácií** | Poskytovateľ zverejní prostredníctvom ITMS, na svojom webovom sídle [www.romovia.vlada.gov.sk](http://www.romovia.vlada.gov.sk) a na stránke [www.eurofondy.gov.sk](http://www.eurofondy.gov.sk)  do 60 kalendárnych dní od skončenia konania o ŽoNFP zoznam schválených ŽoNFP a neschválených žiadostí o NFP. Zoznam schválených a neschválených ŽoNFP obsahuje údaje v zmysle čl. 49 nariadenia o spoločných ustanoveniach:   * názov prijímateľa; * názov projektu; * účel operácie a jej očakávané alebo skutočné dosiahnuté výsledky; * dátum začatia realizácie projektu; * očakávaný alebo skutočný dátum ukončenia projektu; * výšku schváleného NFP; * príslušný fond; * príslušný špecifický cieľ; * typ akcie; * miera spolufinancovania z EÚ zdrojov; * miesto realizácie projektu; * v prípade mobilných operácií alebo operácií zahŕňajúcich viaceré lokality aj lokalitu prijímateľa, kde je vedený ako právny subjekt.   Centrálny koordinačný orgán zverejňuje informácie podľa § 47 ods. 2 zákona o príspevkoch z fondov EÚ.  Žiadateľ berie na vedomie, že spracovanie osobných údajov sa uskutočňuje podľa § 46 zákona o príspevkoch z fondov EÚ. |

|  |  |
| --- | --- |
| **Poskytovanie informácií k príprave ŽoNFP** | |
| **Kontaktné údaje poskytovateľa a spôsob komunikácie s poskytovateľom** | Všeobecné informácie o P SK a podporné dokumenty sú zverejnené na webovom sídle [www.eurofondy.gov.sk](http://www.eurofondy.gov.sk).  Za záväzné znenie výzvy sa považuje také, ktoré je vyhlásené prostredníctvom ITMS.  Bližšie informácie týkajúce sa výzvy a prípravy ŽoNFP je možné získať:   * e-mailom na adrese: [vyzvy.mrk@vlada.gov.sk](mailto:vyzvy.mrk@vlada.gov.sk)   prostredníctvom regionálnych kancelárií (RK):   |  |  | | --- | --- | | RK Košice | [rcrk.ke@vlada.gov.sk](mailto:rcrk.ke@vlada.gov.sk) | | RK Prešov | [rcrk.po@vlada.gov.sk](mailto:rcrk.po@vlada.gov.sk) | | RK Spišská Nová Ves | [rcrk.snv@vlada.gov.sk](mailto:rcrk.snv@vlada.gov.sk) | | RK Banská Bystrica | [rcrk.bb@vlada.gov.sk](mailto:rcrk.bb@vlada.gov.sk) | | RK Rimavská Sobota | [rcrk.rs@vlada.gov.sk](mailto:rcrk.rs@vlada.gov.sk) | | RK Nitra | [rcrk.nr@vlada.gov.sk](mailto:rcrk.nr@vlada.gov.sk) |  * písomne na kontaktnej adrese poskytovateľa:   Úrad vlády SR  sekcia európskych programov  Námestie slobody 1, 813 70 Bratislava   * prostredníctvom e-schránky ÚV SR (identifikácia schránky: UV SR, IČO: 00151513, číslo schránky: E0000000005) * osobne v pracovných dňoch v čase od 9:00 hod. do 14:30 hod. na kontaktnej adrese:   Úrad vlády SR  sekcia európskych programov  Park One, Námestie 1. mája, 811 06 Bratislava  Na žiadosti o informácie zasielané poskytovateľovi poštou alebo elektronicky odpovedá poskytovateľ písomne v lehote do 10 pracovných dní od doručenia žiadosti. Pri zaslaní otázky na e-mailovú adresu uvedie žiadateľ v predmete správy kód výzvy, v rámci ktorej zasiela svoju otázku a presný názov žiadateľa.  Záväzné informácie sú žiadateľom poskytované výlučne v písomnej forme. Informácie poskytované ústne nemajú záväzný charakter a žiadateľ sa na tieto nemôže odvolávať. Týmto odsekom nie sú dotknuté povinnosti poskytovateľa v zmysle zákona o slobodnom prístupe k informáciám[[33]](#footnote-33).  Poskytovanie informácií týkajúcich sa výzvy a prípravy ŽoNFP je možné získať aj na všetkých regionálnych centrách Ministerstva investícií, regionálneho rozvoja a informatizácie Slovenskej republiky (ďalej len „MIRRI SR“). Kontaktné údaje na regionálne centrá sú zverejnené na webovej stránke [www.eurofondy.gov.sk](http://www.eurofondy.gov.sk) v časti Regionálne centrá.  **V prípade záujmu o osobnú konzultáciu s pracovníkmi poskytovateľa a pracovníkmi regionálnych centier MIRRI SR je nutné vopred si dohodnúť termín stretnutia.**  Poskytovanie informácií a komunikácia s poskytovateľom je ďalej upravená v kapitole 6 dokumentu [**Všeobecná informácia k predkladaniu a schvaľovaniu ŽoNFP**](https://eurofondy.gov.sk/dokumenty-a-publikacie/metodicke-dokumenty/), ktorá je zverejnená na webovom sídle [www.eurofondy.gov.sk](http://www.eurofondy.gov.sk) v časti Metodické dokumenty.  Upozornenie: Zamestnanci poskytovateľa neposkytujú žiadateľom a ani iným osobám žiadne informácie k stavu schvaľovania ŽoNFP a to v žiadnej z fáz schvaľovacieho procesu. |

|  |  |
| --- | --- |
| **Identifikácia synergických a komplementárnych účinkov** | |
| **Synergické a komplementárne účinky** | Synergické a komplementárne účinky sú identifikované v **prílohe č. 5 výzvy - Identifikácia synergických a komplementárnych účinkov**. |

|  |  |
| --- | --- |
| **Zmena a zrušenie výzvy** | |
| **Zmena a zrušenie výzvy** | V nevyhnutných prípadoch, kedy nie je možné konať o ŽoNFP predložených na základe pôvodne vyhlásenej výzvy, alebo je zmena potrebná za účelom jej optimalizácie, resp. vhodnejšieho nastavenia, je poskytovateľ oprávnený výzvu zmeniť alebo zrušiť a to v súlade s § 14 ods. 4 až 7 zákona o príspevkoch z fondov EÚ.  **Zmena výzvy**  Poskytovateľ je oprávnený zmeniť výzvu v celom rozsahu do vydania prvého rozhodnutia o ŽoNFP[[34]](#footnote-34) od aktuálne posudzovaného časového obdobia výzvy s účinnosťou aj na všetky nasledujúce posudzované časové obdobia; výzva sa vo vzťahu k skôr posudzovaným časovým obdobiam považuje za nezmenenú.  Po zverejnení výzvy môže poskytovateľ zmeniť len formálne náležitosti výzvy, ďalšie skutočnosti týkajúce sa poskytovania NFP, ktoré nemajú charakter PPP a prílohy výzvy; tieto zmeny môže poskytovateľ v súlade s § 14 ods. 6 zákona o príspevkoch z fondov EÚ vykonať kedykoľvek, teda aj po uzavretí výzvy.  V prípade legislatívnych zmien, ktoré majú alebo môžu mať vplyv na zmenu PPP, takáto zmena nepredstavuje zmenu výzvy za predpokladu, že novelizáciou alebo vydaním nového všeobecne záväzného právneho predpisu nedôjde k zmene vecnej podstaty PPP. Poskytovateľ v takom prípade posudzuje ŽoNFP podľa aktuálne platného právneho predpisu, rešpektujúc prechodné ustanovenia vo vzťahu k jeho účinnosti.  V prípade, ak legislatívne zmeny vyvolajú potrebu zmeny v PPP, poskytovateľ v nadväznosti na ich posúdenie rozhodne o potrebe zmeny alebo zrušenia výzvy.  V prípade zmien spojených s predkladaním ŽoNFP prostredníctvom ITMS (napr. zmeny v technickom spôsobe vypĺňania jednotlivých častí ŽoNFP), takéto zmeny nepredstavujú zmenu výzvy a o relevantných technických postupoch bude poskytovateľ žiadateľov informovať.  V prípade identifikácie chýb v písaní, v počtoch alebo iných zrejmých nesprávností (napr. vyplývajúce z potreby úpravy technických náležitostí vybraných vzorových formulárov príloh ŽoNFP alebo iných častí výzvy alebo dokumentov týkajúcich sa výzvy) takéto zmeny nepredstavujú zmenu výzvy a o vykonaných úpravách poskytovateľ informuje žiadateľov zverejnením na webovom sídle [www.eurofondy.gov.sk](http://www.eurofondy.gov.sk) a [www.romovia.vlada.gov.sk](http://www.romovia.vlada.gov.sk) a prostredníctvom ITMS (vrátane prípadného zverejnenia dokumentu s odstránenou technickou chybou).  Poskytovateľ pri každej zmene výzvy postupuje tak, aby nedošlo  k porušeniu žiadneho z princípov uvedených v § 2 ods. 2 zákona  o príspevkoch z fondov EÚ.  Zmena výzvy je vykonaná formou oznámenia o zmene výzvy. Každé oznámenie o zmene výzvy identifikuje zmeny výzvy, vrátane zdôvodnenia ich vykonania, ďalej dokumentáciu výzvy, ktorá bola zmenou výzvy dotknutá a ŽoNFP, ktorých sa zmena výzvy týka.  Zmenou výzvy poskytovateľ primerane predĺži lehotu na uzavretie výzvy (v prípade, ak to bude vyžadovať charakter zmien výzvy) a  umožní žiadateľom v primeranej lehote (nie kratšej ako 10 pracovných dní) doplniť alebo zmeniť ŽoNFP predložené do termínu zmeny výzvy, o ktorých ešte nerozhodol, ak ide o takú zmenu, ktorou môžu byť skôr predložené ŽoNFP dotknuté.  O zmene výzvy bude poskytovateľ informovať na svojom webovom sídle [www.romovia.vlada.gov.sk](http://www.romovia.vlada.gov.sk) a [www.eurofondy.gov.sk](http://www.eurofondy.gov.sk) a  prostredníctvom ITMS.  **Zrušenie výzvy**  Poskytovateľ je oprávnený vyhlásenú výzvu zrušiť, ak dôjde k podstatnej zmene PPP alebo ak z objektívnych dôvodov nie je možné financovať projekty na základe vyhlásenej výzvy. Rozhodnutie o ŽoNFP, ktoré bolo vydané na základe výzvy do jej zrušenia, je zrušením výzvy nedotknuté. Poskytovateľ predloženú ŽoNFP podanú do zrušenia výzvy, o ktorej nebolo rozhodnuté podľa § 16 alebo podľa § 17 zákona o príspevkoch z fondov EÚ, žiadateľovi vráti.  Poskytovateľ zverejní oznámenie o zrušení výzvy spolu s riadnym odôvodnením prostredníctvom ITMS a na webom sídle [www.romovia.vlada.gov.sk](http://www.romovia.vlada.gov.sk) a [www.eurofondy.gov.sk](http://www.eurofondy.gov.sk).  Zmena výzvy, resp. zrušenie výzvy sú účinné dňom uvedeným  v oznámení o zmene výzvy, resp. zrušení výzvy, nie skôr ako dňom zverejnenia oznámenia.  **Upozornenie:** Odporúčame žiadateľom, aby až do uzávierky výzvy sledovali ITMS a webové sídlo [www.romovia.vlada.gov.sk](http://www.romovia.vlada.gov.sk) a [www.eurofondy.gov.sk](http://www.eurofondy.gov.sk), na ktorých budú v prípade potreby zverejňované aktuálne informácie súvisiace s vyhlásenou výzvou, ako aj údaj o aktuálnej disponibilnej výške finančných prostriedkov určených na vyčerpanie vo výzve. |

|  |
| --- |
| **Prílohy výzvy** |
| 1. Formulár ŽoNFP s prílohami |
| Príloha 1 ŽoNFP\_Plnomocenstvo |
| Príloha 2 ŽoNFP\_Podrobný Rozpočet projektu |
| Príloha 3 ŽoNFP\_Súhrnný dokument k vzniku a nakladaniu s odpadom |
| 1. Podmienky poskytnutia príspevku a spôsob overenia |
| 1. Zoznam oprávnených výdavkov |
| 1. Zoznam merateľných ukazovateľov projektu a Iných údajov |
| 1. Identifikácia synergických a komplementárnych účinkov |
| 1. Podmienky súladu projektu s princípmi 3D |
| 1. **A** Kritériá pre výber projektov\_RT   **B** Kritériá pre výber projektov\_mimo RT |
| 1. Podmienky súladu s DNSH |
| 1. Test lokálneho charakteru |
| 1. Zásady a podmienky sociálneho bývania |
| 1. Preukázanie majetkovo-právnych vzťahov |

1. Obce, ktoré majú v čase podania ŽoNFP uzatvorenú platnú a účinnú zmluvu s prijímateľom Národného projektu Rozvojové tímy (resp. jeho ďalšími fázami). [↑](#footnote-ref-1)
2. Za deň pracovného pokoja sa pre účely tejto výzvy považuje sobota a deň pracovného pokoja podľa § 2 zákona č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov. [↑](#footnote-ref-2)
3. Predpokladom vyčerpania finančných prostriedkov určených na vyčerpanie vo výzve sa rozumie situácia, kedy vzhľadom na objem predložených žiadostí o poskytnutie nenávratného finančného príspevku a výšku finančných prostriedkov určených na vyčerpanie vo výzve existuje predpoklad, že z dôvodu nedostatku finančných prostriedkov určených na vyčerpanie vo výzve nebude možné v konaní o žiadosti o poskytnutie nenávratného finančného príspevku v rámci príslušného hodnotiaceho kola schváliť všetky žiadosti o poskytnutie nenávratného finančného príspevku, na základe čoho poskytovateľ vydá rozhodnutie o neschválení žiadosti o poskytnutie nenávratného finančného príspevku z dôvodu nedostatku finančných prostriedkov určených na vyčerpanie vo výzve. [↑](#footnote-ref-3)
4. Za nedostatočný dopyt sa považuje situácia, kedy výška žiadaného nenávratného finančného príspevku v žiadostiach o poskytnutie nenávratného finančného príspevku predložených a zaregistrovaných v druhom alebo ktoromkoľvek neskoršom kole neprekročí 20 % zostatku finančných prostriedkov určených na vyčerpanie vo výzve. Za týchto okolností SO zváži uzavretie výzvy. [↑](#footnote-ref-4)
5. Za uvedený dôvod sa považuje situácia, keď dôjde k zmene P SK (jeho vecných alebo finančných prvkov), alebo keď je na základe aktuálneho stavu implementácie programu (výsledkov monitorovania alebo hodnotenia) potrebné presmerovať podporu na aktivity iného charakteru (vyznačujúce sa rýchlejšou finančnou implementáciou alebo aktivity lepšie cielené z hľadiska aktuálnych potrieb vecnej implementácie P SK). [↑](#footnote-ref-5)
6. Identifikované v aktuálnom vydaní ARK2019, resp. kombinácie aktuálneho ARK a jeho následných ekvivalentov za účelom zachovania oprávnenosti žiadateľov. [↑](#footnote-ref-6)
7. Právny dokument poskytovateľa sa na účely výzvy rozumie usmernenie, metodický postup, príručka, alebo akýkoľvek iný právny dokument bez ohľadu na jeho názov, právnu formu a procedúru (postup) jeho vydania alebo schválenia, z ktorého pre žiadateľa/prijímateľa vyplývajú práva a povinnosti alebo ich zmena a ktorý bol vydaný poskytovateľom vždy za podmienky, že bol zverejnený na webovom sídle <https://www.romovia.vlada.gov.sk> [↑](#footnote-ref-7)
8. Platí len pri overovaní splnenia PPP integračnou akciou prostredníctvom ITMS, keď poskytovateľ nezíska informácie, na základe ktorých vie overiť splnenie PPP. [↑](#footnote-ref-8)
9. Pre účely tejto výzvy sa pod pojmom obec, v prípade mesta Košice, rozumejú aj jednotlivé mestské časti, ktoré majú vlastné katastrálne územie v rozsahu zverenom zákonom č. 401/1990 Zb. o meste Košice v znení neskorších predpisov. [↑](#footnote-ref-9)
10. ARK2019 je zverejnený na webovom sídle Splnomocnenca vlády Slovenskej republiky pre rómske komunity. [↑](#footnote-ref-10)
11. <https://www.mpsvr.sk/files/slovensky/uvod/legislativa/socialna-pomoc-podpora/dohovor-osn-pravach-osob-so-zdravotnym-postihnutim-opcny-protokol-sk-aj.pdf> [↑](#footnote-ref-11)
12. Ak to situácia v čase predloženia ŽoNFP s ohľadom na stav projektu umožňuje. [↑](#footnote-ref-12)
13. Metodický výklad k implementácií a uplatňovaniu Dohovoru OSN o právach osôb so zdravotným postihnutím (UNCRPD) v súlade s rozhodnutím Rady 2010/48/ES verzia 1.1, účinného od 22.8.2024. [↑](#footnote-ref-13)
14. Vedené podľa Exekučného poriadku. [↑](#footnote-ref-14)
15. V prípade, ak ide o exekučné konania začaté pred 01.04.2017, podmienka úhrady trov súvisiacich s výkonom rozhodnutia nie je relevantná v prípade, ak ide o exekúcie, od vykonania ktorých sa upúšťa. [↑](#footnote-ref-15)
16. Zákon č. 539/2008 Z. z. o podpore regionálneho rozvoja v znení neskorších predpisov. Program rozvoja obce bol v súlade so zákonom č. 539/2008 Z. z. účinným do 1.1.2015 uvádzaný pod zákonným názvom ako program hospodárskeho rozvoja a sociálneho rozvoja obce. [↑](#footnote-ref-16)
17. Výstavba nájomného bytu formou nadstavby alebo prístavby bytovej budovy alebo nadstavby alebo prístavby nebytovej budovy alebo stavebná úpravy budovy, ktorou vznikne byt v bytovom dome alebo iná rekonštrukcia. [↑](#footnote-ref-17)
18. Výstavba nájomného bytu formou nadstavby alebo prístavby bytovej budovy alebo nadstavby alebo prístavby nebytovej budovy alebo stavebná úpravy budovy, ktorou vznikne byt v bytovom dome, alebo iná rekonštrukcia. [↑](#footnote-ref-18)
19. Prevzaté z rómskeho jazyka. [↑](#footnote-ref-19)
20. Časti 7. - 15. v prílohe č. 10 výzvy - Zásady a podmienky sociálneho bývania. [↑](#footnote-ref-20)
21. Kritéria zaradenia regiónov do MRR vyplývajú z článku 108 NSÚ. [↑](#footnote-ref-21)
22. Zákon č. 50/1976 Zb. o územnom plánovaní a stavebnom poriadku resp. zákon č. 25/2025 Z. z. Stavebný zákon a o zmene a doplnení niektorých zákonov. [↑](#footnote-ref-22)
23. Článok 107 ods. 1 Zmluvy o fungovaní Európskej únie. [↑](#footnote-ref-23)
24. V odôvodnených prípadoch je možné uvedenú lehotu predĺžiť na základe súhlasu SO. [↑](#footnote-ref-24)
25. V odôvodnených prípadoch je možné uvedenú lehotu predĺžiť na základe súhlasu SO. [↑](#footnote-ref-25)
26. V odôvodnených prípadoch, na základe objektívnych dôvodov je možné tento termín so súhlasom poskytovateľa upraviť. [↑](#footnote-ref-26)
27. Relevantné MU budú súčasťou Prílohy č. 2 Zmluvy o poskytnutí NFP. [↑](#footnote-ref-27)
28. Zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov. [↑](#footnote-ref-28)
29. https://www.eurofondy.gov.sk/wp-content/uploads/2022/06/Nariadenie-2021-1060-CELEX\_32021R1060\_SK\_TXT.pdf [↑](#footnote-ref-29)
30. https://www.mpsvr.sk/files/slovensky/uvod/legislativa/socialna-pomoc-podpora/dohovor-osn-pravach-osob-so-zdravotnym-postihnutim-opcny-protokol-sk-aj.pdf [↑](#footnote-ref-30)
31. Zákon č. 311/2001 Z. z. Zákonník práce v znení neskorších právnych predpisov. [↑](#footnote-ref-31)
32. Elektronické úložisko podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov. Ak žiadateľ odošle formulár ŽoNFP prostredníctvom Ústredného portálu verejnej správy, žiadateľ nemusí autorizovať prílohy ŽoNFP kvalifikovaným elektronickým podpisom, ani kvalifikovaným elektronickým podpisom s mandátnym certifikátom alebo kvalifikovanou elektronickou pečaťou. [↑](#footnote-ref-32)
33. Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. [↑](#footnote-ref-33)
34. Za prvé rozhodnutie sa nepovažuje rozhodnutie o zastavení konania podľa § 17 ods. 1 zákona o príspevkoch z fondov EÚ. [↑](#footnote-ref-34)